สวัสดีครับ ในบทนี้ผมจะพูดถึงเรื่อง การทำศัลยกรรมนะครับ แต่ว่าผมจะพูดถึง การทำศัลยกรรมที่ล้มเหลวนะครับ ก็คือ คนที่ทำศัลยกรรมแล้วเกิดความผิดพลาดขึ้น เช่นหน้าเละ หน้าพัง เสียโฉม ไม่สามารถแก้ไขให้เป็นเหมือนเดิมได้แล้ว อันนี้สาเหตุส่วนหนึ่งมาจาก การที่ไปทำศัลยกรรมกับคลินิกเถื่อน ก็คือคลินิกที่ไม่มีมาตรฐานจากส่วนกลาง ไม่ผ่านการรับรอง เป็นคลินิกที่โนเนม เปิดขึ้นมาเอง ไม่มีใบอนุญาต แล้วหมอที่อยู่ในคลินิกนี้ก็เป็นหมอเถื่อนนะครับ แล้วทีนี้ คนที่ไปทำศัลยกรรม เขาก็อยากได้ราคาถูก ๆ ไง เขาไม่อยากจ่ายแพง เพราะว่าถ้าเกิดไปทำที่โรงบาลใหญ่ ๆ เนี่ย มันเสียเงินเป็นแสน แต่ถ้าเกิดทำที่คลินิกเนี่ย มันอาจจะเสียไม่กี่หมื่น แต่ว่าไอ้ราคาที่ถูก ๆ เนี่ย มันอันตรายนะครับ ก็คือ ของที่เขาใช้มันก็เป็นของถูก ๆ เป็นสารอะไรก็ไม่รู้ ราคาถูก เอาไปฉีดใส่หน้า หน้าก็เละ เกิดผลข้างเคียง หน้าบวม ฉีดใส่นม นมก็เน่าอย่างเงี้ย อันตรายมากนะครับ คนที่ไปทำนี้ต้องศึกษาดี ๆ นะว่า ไอ้สถานที่ ที่ไปทำเนี่ย มันมีใบอนุญาตหรือเปล่า มันเป็นของเถื่อนหรือเปล่า เดี๋ยวผมจะยกตัวอย่างสารที่ใช้ในการทำศัลยกรรมนะครับ อันแรกก็คือสาร ฟิลเลอร์ นะครับ สารฟิลเลอร์นิยมฉีดบริเวณร่องแก้ม โหนกแก้ม เพื่อทำให้หน้ามันดูอวบอิ่ม เติมเต็มส่วนที่ขาดหายไป ก็คือใครที่มีร่องลึกที่บริเวณแก้มเนี่ย มันจะดูแก่ แต่ถ้าเกิดฉีดไอ้ฟิลเลอร์เข้าไปเนี่ย หน้ามันก็จะดูเต่งตึงขึ้นมา ส่วนมากแล้วฟิลเลอร์เนี่ย จะมีระยะเวลาหนึ่งเดือน แล้วมันก็จะเสื่อมสภาพไป แต่ทั้งนี้มันก็มีฟิลเลอร์อีกแบบหนึ่งนะครับ เป็นฟิลเลอร์แบบถาวร แต่ว่าอันนี้อันตรายนะครับ ถ้าเกิดว่าหมอฉีดพลาดเนี่ย ไอ้ฟิลเลอร์ถาวรเนี่ย มันจะทำให้หน้าเบี้ยว คางเบี้ยวไปเลยนะครับ สารตัวต่อไปคือ โบท็อกซ์ นะครับ โบท็อกซ์คือสารที่เขาใช้ในการทำให้หน้าดูเรียวขึ้น ดูกระชับขึ้น เพราะว่ามันจะทำให้ผิวหนังเนี่ย ไม่ขยายตัว อย่างเช่น บางคนกรามใหญ่อย่างเงี้ย ถ้าเกิดว่าเราฉีดโบท็อกซ์เข้าไป ผิวหนังบริเวณกรามมันก็จะไม่ทำงานนะครับ หน้ามันก็จะดูกระชับขึ้น เหมือนกับคนหน้าเป็นสามเหลี่ยม เหมือนกับคนหน้าเรียวหน้ากลม โบท็อกซ์ถือว่าเป็นสารที่อันตรายน้อยที่สุดแล้วนะครับ ถ้าเทียบกับสารทุกตัวที่เขาใช้ในการทำศัลยกรรม ต่อไปก็เป็น กลูตาไธโอนนะครับ อันนี้ถือว่าเป็นสารที่อันตรายมากที่สุดแล้วนะครับ ในวงการศัลยกรรม สารตัวนี้เขาใช้ในการทำให้ผิวขาวขึ้นนะครับ ซึ่งแต่เดิมเนี่ย มันเป็นสารที่เขาใช้กับผู้ป่วยมะเร็ง เพื่อช่วยลดอาการอยากอ้วก แก้อาการอาเจียน อะไรอย่างงี้นะครับ โดยสารตัวนี้เนี่ย มันจะมีผลข้างเคียงคือ ทำให้เม็ดสีผิวถูกทำลายไป ดังนั้นเราจะสังเกตว่า ผู้ป่วยมะเร็งเนี่ย จะผิวขาวซีด หมอจึงนำสารตัวนี้มาฉีดให้กับคนที่ผิวเข้ม ทำให้ผิวขาวขึ้น แต่ถ้าเกิดว่า เราฉีดมากเกินไปเนี่ย ลูกกะตาดำของเรามันก็จะกลายเป็นสีขาว ซึ่งนั่นก็หมายถึง ตาบอด นะครับ เมื่อประมาณสองอาทิตย์ที่แล้วเนี่ย มีข่าวใหญ่เหมือนกันนะครับ เกี่ยวกับเรื่องการทำศัลยกรรม แล้วล้มเหลวเนี่ย ก็คือมีพริตตี้สาวคนหนึ่ง ไปฉีดฟิลเลอร์กับหมอเถื่อน แล้วก็ตายเพราะว่าหัวใจวาย ในข่าวบอกว่า พริตตี้คนนี้เนี่ย เขาต้องการจะเสริมสะโพก ให้มันดูสวยงามมากขึ้น เขาก็เลยโทรไปหาหมอเถื่อนคนนี้เนี่ย ให้มาฉีดให้ แต่ว่าไม่ได้ฉีดที่โรงบาลนะครับ ฉีดในห้องพักคอนโดมิเนียมของแกเลย เสียเงินประมาณสี่หมื่นบาท ซึ่งโดยปกติแล้ว ถ้าเกิดไปทำในโรงบาลเนี่ย จะเสียเงินประมาณแสนกว่าบาทนะครับ หลังจากที่หมอเถื่อน ฉีดฟิลเลอร์เข้าไปในร่างกายของพริตตี้คนนี้เนี่ย ได้ประมาณสิบนาที เหตุการณ์ไม่คาดฝันก็เกิดขึ้น ก็คือ พริตตี้คนนี้ เกิดอาการหายใจไม่ออก แล้วก็ช็อก เพราะว่าขาดออกซิเจน เขาก็เลยรีบนำส่งโรงพยาบาลด่วน แต่ว่าช้าเกินไป สมองของแกขาดออกซิเจน นานถึงสี่นาที เลยทำให้ส่วนอื่น ๆ ของร่างกายเนี่ย เสียหายหมด และสุดท้าย แกก็กลายเป็นเจ้าหญิงนิทรา และก็เสียชีวิตในที่สุด ผมรู้สึกเสียใจนะครับ กับเหตุการณ์ที่เกิดขึ้น ผมหวังว่า มันจะเป็นอุทาหรณ์ให้กับคนที่คิดจะทำศัลยกรรม แต่ไปทำกับหมอเถื่อน